CELEX: 32019D1326
Language: sk
Date: 2019-08-05 00:00:00
Title: Vykonávacie rozhodnutie Komisie (EÚ) 2019/1326 z 5. augusta 2019 o harmonizovaných normách pre elektromagnetickú kompatibilitu vypracovaných na podporu smernice Európskeho parlamentu a Rady 2014/30/EÚ

6.8.2019   
               
               
                  SK
               
               
                  Úradný vestník Európskej únie
               
               
                  L 206/27
               
            
         VYKONÁVACIE ROZHODNUTIE KOMISIE (EÚ) 2019/1326
         z 5. augusta 2019
         o harmonizovaných normách pre elektromagnetickú kompatibilitu vypracovaných na podporu smernice Európskeho parlamentu a Rady 2014/30/EÚ
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES, (1) a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 13 smernice Európskeho parlamentu a Rady 2014/30/EÚ (2) sa o elektrických zariadeniach, ktoré sú v súlade s harmonizovanými normami alebo ich časťami, pričom odkazy na dané normy alebo ich časti sa uverejnili v Úradnom vestníku Európskej únie, predpokladá, že spĺňajú základné požiadavky, na ktoré sa tieto normy alebo ich časti vzťahujú a ktoré sú stanovené v prílohe I k uvedenej smernici.
                  
               
                     (2)
                  
                  
                     Vykonávacím rozhodnutím C(2016)7641 (3) Komisia požiadala Európsky výbor pre normalizáciu (CEN), Európsky výbor pre normalizáciu v elektrotechnike (Cenelec) a Európsky inštitút pre telekomunikačné normy (ETSI) o vypracovanie, revíziu a kompletizáciu harmonizovaných noriem pre elektromagnetickú kompatibilitu na podporu smernice 2014/30/EÚ.
                  
               
                     (3)
                  
                  
                     Na základe vykonávacieho rozhodnutia C(2016)7641, výbory CEN a Cenelec vypracovali harmonizované normy EN IEC 61058-1:2018 pre spínače na spotrebiče a EN 55035:2017 pre multimediálne zariadenia. Na základe uvedeného rozhodnutia výbory CEN a Cenelec zrevidovali harmonizované normy EN 13309:2010 pre stroje s vnútorným zdrojom elektrickej energie a EN 50557:2011 pre ističe s cieľom prispôsobiť ich technickému pokroku, pričom odkazy na tieto normy boli uverejnené v Úradnom vestníku Európskej únie (4).
                  
               
                     (4)
                  
                  
                     Komisia spoločne s výbormi CEN a Cenelec posúdila, či sú normy EN IEC 61058-1:2018, EN 55035:2017, EN ISO 13766-1:2018 a EN 63024:2018 v súlade s požiadavkou stanovenou vo vykonávacom rozhodnutí C(2016) 7641.
                  
               
                     (5)
                  
                  
                     Normy EN IEC 61058-1:2018, EN 55035:2017, EN ISO 13766-1:2018 a EN 63024:2018 spĺňajú požiadavky, ktoré majú pokrývať a ktoré sú stanovené v smernici 2014/30/EÚ. Je preto vhodné uverejniť odkazy na tieto normy v Úradnom vestníku Európskej únie.
                  
               
                     (6)
                  
                  
                     Výbor Cenelec vypracoval korigendum EN 61000-6-5:2015/AC:2018-01, ktorým opravil harmonizovanú normu EN 61000-6-5:2015, na ktorú bol v Úradnom vestníku Európskej únie (5) uverejnený odkaz. Vzhľadom na skutočnosť, že sa korigendom zavádzajú podstatné technické opravy a v záujme zabezpečenia správneho a dôsledného uplatňovania normy EN 61000-6-5:2015 je vhodné, aby sa odkaz na túto harmonizovanú normu spoločne s odkazom na uvedené korigendum uverejnili v Úradnom vestníku Európskej únie.
                  
               
                     (7)
                  
                  
                     Normy EN 13309:2010 a EN 50557:2011 boli zrevidované a norma EN 61000-6-5:2015 bola opravená. Je preto vhodné vypustiť odkazy na tieto normy z Úradného vestníka Európskej únie. S cieľom poskytnúť výrobcom dostatočný čas, aby sa pripravili na uplatňovanie revidovaných noriem a opravenej normy, vypustenie odkazov na tieto normy treba odsunúť.
                  
               
                     (8)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre elektromagnetickú kompatibilitu vypracované na podporu smernice 2014/30/EÚ a uvedené v prílohe I k tomuto rozhodnutiu sa týmto uverejňujú v Úradnom vestníku Európskej únie.
         
         
            Článok 2
            Odkazy na harmonizované normy pre elektromagnetickú kompatibilitu vypracované na podporu smernice 2014/30/EÚ a uvedené v prílohe II k tomuto rozhodnutiu sa týmto vypúšťajú z Úradného vestníka Európskej únie k dátumom stanoveným v danej prílohe.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 5. augusta 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (Ú. v. EÚ L 96, 29.3.2014, s. 79).
         
            (3)  Vykonávacie rozhodnutie Komisie C(2016)7641 z 30. novembra 2016 o žiadosti o normalizáciu adresovanej Európskemu výboru pre normalizáciu, Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o harmonizované normy na podporu smernice Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu.
         
            (4)  Ú. v. EÚ C 246, 13.7.2018, s. 1.
         
            (5)  Ú. v. EÚ C 246, 13.7.2018, s. 1.
      
      
         
            PRÍLOHA I
            
                        č.
                     
                     
                        Odkaz na normu
                     
                  
                        1.
                     
                     
                        EN ISO 13766-1:2018
                        Stroje na zemné a stavebné práce. Elektromagnetická kompatibilita (EMC) strojov s vlastným zdrojom elektrickej energie. Časť 1: Všeobecné požiadavky na EMC za typických elektromagnetických podmienok prostredia (ISO 13766-1: 2018)
                     
                  
                        2.
                     
                     
                        EN 55035:2017
                        Elektromagnetická kompatibilita multimediálnych zariadení. Požiadavky na odolnosť
                     
                  
                        3.
                     
                     
                        EN 61000-6-5:2015 Elektromagnetická kompatibilita (EMC). Časť 6-5: Všeobecné normy. Odolnosť zariadení používaných v prostredí elektrární a elektrických staníc
                        EN 61000-6-5:2015/AC:2018-01
                     
                  
                        4.
                     
                     
                        EN IEC 61058-1:2018
                        Spínače na spotrebiče. Časť 1: Všeobecné požiadavky
                     
                  
                        5.
                     
                     
                        EN 63024:2018
                        Požiadavky na zariadenia na samočinné opätovné zapínanie (ARD) ističov, prúdových chráničov s nadprúdovou ochranou (RCBO) a prúdových chráničov bez nadprúdovej ochrany (RCCB) pre domácnosť a na podobné použitie (mod IEC 63024:2017)
                     
                  
      
      
         
            PRÍLOHA II
            
                        č.
                     
                     
                        Odkaz na normu
                     
                     
                        Dátum vypustenia
                     
                  
                        1.
                     
                     
                        EN 13309:2010 Stavebné strojové zariadenia. Elektromagnetická kompatibilita strojov s vnútorným zdrojom elektrickej energie
                     
                     
                        30. júna 2021
                     
                  
                        2.
                     
                     
                        EN 50557:2011 Zariadenia na samočinné opätovné zapínanie (ARD) ističov, prúdových chráničov s nadprúdovou ochranou (RCBO) a prúdových chráničov bez nadprúdovej ochrany (RCCB) pre domácnosť a na podobné použitie
                     
                     
                        17. januára 2021
                     
                  
                        3.
                     
                     
                        EN 61000-6-5:2015 Elektromagnetická kompatibilita (EMC). Časť 6-5: Všeobecné normy. Odolnosť zariadení používaných v prostredí elektrární a elektrických staníc
                     
                     
                        31. januára 2020